Parnas Piemonteis

Introdussion 
Ël Parnas Piemonteis a l'era na publicassion anual. A l'era an pràtica n'antologìa e a l'é stàit publicà dal 1831 al 1849, ël prim ann da Alliana e peui da Giuspino Fodratti al qual Alliana a l'avìa cedù la tipografìa. 
A l'é stàit l'oget ëd polémiche cagnin-e ëd Brofferio e Rosa, ch'a lo s-ciairavo tanme esempi dla decadensa dla poesìa piemontèisa dij sò agn, nen angagià da la mira polìtica e sivila.

Ij prim agn, ël Parnas a l'é stàit soagnà da Carlin Silva; peui a l'é ancariasse dla compilassion Ël Solitari 'd Breus e dël 1849 a l'é stàit tut ëscrivù da Giuseppe Arnaud.

 Autor publicà 
Ël Parnas Piemonteis a l'era na specie ëd palestra për ëd poeta (an piemontèis) pì o meno bon. A ristampava ëdcò euvre an piemontèis dël passà.
An efet, ël prim volum a contnìa na vinten-a 'd poesìe ëd Calvo, Balbis, Ìsler, Casalis.

Àutri poeta publicà a son: 
 Antonio Graglia o Taja Groni ; 
 Giuseppe Ellena o Ël Solitari dla Val d'Breuss ; 
 e via fòrt.

 Arferiment bibliogràfich për chi a veul fé dj'arserche pì ancreuse 
Gianrenzo P. Clivio - Profilo di storia della letteratura in piemontese

0075
0088